Lav et referat af nedenstående tekst:

Tekst:
Verdensnaturforbundet vil nu have et udvidet fiskeforbud omkring boblerevet, der kan sammenlignes med de tropiske koralrev. Fiskerne fra Strandby mener, et forbud vil være en panikhandling. - Det er panik at sende sådan et forslag ud. Vi har jo i årevis vidst, at boblerevet er der, og vi bevist, at vi kan fiske uden om. Vi har ingen interesse i at ødelægge noget, og der er ingen fiskere, der går ind der, for revet vil ødelægge vores fiskeredskaber, siger Claus H. Pedersen, der er formand for Strandby Fiskeriforening. Biolog ved Kattegatcentret i Grenå, Rune Kristiansen, ved godt, at fiskerne tager store hensyn til det særlige boblerev, men han kan alligevel godt se fornuften i at udvide fiskeforbuddet. - Biologisk set er det et meget sjældent område, ikke bare for Danmark men for hele verden. Boblerevet kan sammenlignes med de tropiske koralrev, så det er af stor værdi, og hvis der sker boblerevet noget, så vil det være et stort tab for Danmarks naturarv, siger Rune Kristiansen og tilføjer, - at Danmark gennem en lang række internationale aftaler har forpligtet sig til at beskytte boblerev, og netop boblerev har derfor også indgået i høringen om nogle af de danske havområder, der kendes under navnet Natura 2000, som netop er afsluttet. Kattegatfiskerne fanger rødspætter, brislinger og sild i området omkring Hirsholmene - og et totalt fiskeforbud i vil få alvorlige konsekvenser, mener formanden for Strandby-fiskerne. -  Vi er generelt i mod enhver restriktion, da begrænsninger giver os mindre chance for at overleve som fiskere. Og for hver gang der kommer begrænsninger, så forsvinder der en fisker. Det er livsnødvendigt for os, at vi har adgang til havet og havbunden, siger Claus H. Pedersen.

Referat:
Kattegat-fiskerne raser mod et forslag om udvidet fiskeforbud i et område ved Hirsholmene. Forslaget kommer fra Verdensnaturfonden, som mener, et særligt boblerev i området bør beskyttes i langt højere grad, end det bliver i dag.